Такія вечарыны – гэта магчымасьць нешта распавясьці сваім дзецям, маўляў, было такое, хадзіў я калісьці на Дударскі Клуб. Сёньня я больш-менш задаволены, прыйшлі музыкі, шмат каго я ня бачыў некалькі гадоў. Усе выказалі ахвоту працягваць такія імпрэзы. Гэта сяброўскае кола, якое даўно не сустракалася, бо не было нагоды. І мэта ў тым, каб ствараць такія нагоды штотыдзень, як мінімум да канца красавіка, каб людзі сустракаліся, камунікавалі, каб нараджаліся нейкія новыя праекты. Фармат вельмі адкрыты, гнуткі. Аднак калі людзі самі ня будуць ствараць сабе сьвята, то ніхто ня зможа гэта зрабіць. Паглядзім, як будзе далей...